**A Magyar Nemzeti Bank elnökének**

**17/2016. (V. 11.) MNB rendelete**

**a jegybanki információs rendszerhez elsődlegesen a Magyar Nemzeti Bank alapvető feladatai ellátása érdekében teljesítendő adatszolgáltatási kötelezettségekről szóló 50/2015. (XII. 9.) MNB rendelet módosításáról és egyes rendelkezései hatályba nem lépéséről**

A Magyar Nemzeti Bankról szóló 2013. évi CXXXIX. törvény 171. § (1) bekezdés *i)* pontjában kapott felhatalmazás alapján, a Magyar Nemzeti Bankról szóló 2013. évi CXXXIX. törvény 4. § (6) bekezdésében meghatározott feladatkörömben eljárva a következőket rendelem el:

**1. §** A jegybanki információs rendszerhez elsődlegesen a Magyar Nemzeti Bank alapvető feladatai ellátása érdekében teljesítendő adatszolgáltatási kötelezettségekről szóló 50/2015. (XII. 9.) MNB rendelet (a továbbiakban: R.) a következő 5. §-sal egészül ki:

„5. § Az adatszolgáltató az L11 MNB azonosító kódú adatszolgáltatást e rendeletnek a jegybanki információs rendszerhez elsődlegesen a Magyar Nemzeti Bank alapvető feladatai ellátása érdekében teljesítendő adatszolgáltatási kötelezettségekről szóló 50/2015. (XII. 9.) MNB rendelet módosításáról és egyes rendelkezései hatályba nem lépéséről szóló 17/2016. (V. 11.) MNB rendelet 2. melléklet 1-3. pontjával megállapított rendelkezései szerint első alkalommal 2016 harmadik negyedévére mint tárgyidőszakra vonatkozóan teljesíti.”

**2. §** Az R. 1. melléklete az 1. melléklet szerint módosul.

**3. §** Az R. 2. melléklete a 2. melléklet szerint módosul.

**4. §** Hatályát veszti az R. 3. § (2) bekezdése.

**5. §** Nem lép hatályba az R.

a) 1. melléklet I. pontjában foglalt táblázat 70. sora,

b) 2. melléklet II. pontjában a „Negyedéves jelentés a jelzáloghitel-finanszírozás megfelelési mutatóról” (MNB azonosító kód: L72) megnevezésű adatszolgáltatás táblái és kitöltési előírásai.

**6. §** (1)Ez a rendelet – a (2) bekezdésben foglaltak kivételével – a kihirdetését követő napon lép hatályba.

(2) Az 1. § és a 2. melléklet 1-3. pontja 2016. július 1-jén lép hatályba.

Dr. Matolcsy György

a Magyar Nemzeti Bank elnöke

1. melléklet a 17/2016. (V. 11.) MNB rendelethez

1. Az R. 1. melléklet II. pontjában foglalt táblázat a következő 7 sorral egészül ki:

|  |  |  |  |  |  |  |  |
| --- | --- | --- | --- | --- | --- | --- | --- |
|  | *(MNB azonosító kód* | *Megnevezés* | *Az adatszolgáltatók köre* | *Az adatszolgáltatás* | | | |
| *gyakorisága* | *teljesítésének módja* | *határideje* | *címzettje)* |
| 7 | Z07 | Természetes személyek anonimizált jövedelmi és munkatörténet adatai | ONYF | megállapodás szerint | elektronikus úton (elektronikus adathordozó) | megállapodás szerint | MNB Statisztikai igazgatóság |

2. melléklet a 17/2016. (V. 11.) MNB rendelethez

1. Az R. 2. melléklet II. pontjában az L11 MNB azonosító kódú adatszolgáltatás 03. táblája helyébe a következő 03. tábla lép:



2. Az R. 2. melléklet II. pontjában az L11 MNB azonosító kódú adatszolgáltatás kitöltési előírásai II. pont 9. alpontjában a „bi)” szövegrész helyébe a „bj)” szöveg, II. pont 12. alpontjában a „bh” szövegrész helyébe a „bi)” szöveg lép.

3. Az R. 2. melléklet II. pontjában az L11 MNB azonosító kódú adatszolgáltatás kitöltési előírásai II. pontja a következő 13a. alponttal egészül ki:

„13a. A 03. tábla bh) oszlopában jelentendő adatokra a JTM rendelet JTM számítására vonatkozó előírásai azzal az eltéréssel irányadók, hogy a JTM rendelet 2. § 6. pont c) alpontja szerinti esetben a havi törlesztőrészletet 100 százalékon kell figyelembe venni.”

4. Az R. 2. melléklet II. pontja a következő rendelkezéssel egészül ki:

**„MNB azonosító: Z07**

**Kitöltési előírások**

**Természetes személyek anonimizált jövedelmi és munkatörténet adatai**

Az ONYF az általa kezelt, egyedi szintű, a természetes személyek jövedelmét leíró, valamint a munkahelyükre és foglalkoztatottságukra vonatkozó, anonimizált adatokat az MNB-vel megkötött, mindenkor hatályos adatátadási szerződésnek megfelelően, az adatokat személyes jellegüktől megfosztva és anonim kapcsolati kóddal ellátva köteles megküldeni az MNB részére.”